MINU ELU
Ühel ilusal päikesepaistelisel päeval ilmusin ma siia ilma.
Ema ja isa olid nii õnnelikud minu tulemise üle!
Minu ema on koduperenaine. Ta on lastega kodus.
Aga isa käib farmis tööl.
Vanaisa kutsuti hiljuti peole külla.
Ta nägi nii uhke välja!
Kui ma suureks kasvan,
tahan ma olla oma isa moodi.
Ta on nii suur,
nii tugev.
Naabritega saame me sõbralikult läbi.
Ükski päev pole eelnevaga sarnane ja nädalavahetustel sõidame me näitusele.
Õhtul sõidame aga väsinult ja rahulolevalt koju tagasi.
Mõnikord ma mõtlen, et miks ma üldse olemas olen.
Üks onu ütles mulle, et ma pean saama südiks... või süldiks.
Ei, minu meelest ikkagi südiks.
Muidugi olen ma veel väike ja paljutki ei mõista,
aga kui mul tuleks valida, tahaksin olla see, kes ma olen,
sest see on minu maailm ja siin ma elan.
Jutustas Pastella